Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 161/13/2202	Galanta, 22.4.2013
EEČ : 2-17-129-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
že ako otec dcér XXXXX, nar. XXXXX a XXXXX, nar. XXXXX XXXXX, si pravidelne neplnil vyživovaciu povinnosť, hoci mu to vyplýva zo Zákona o rodine a rozsudkom Okresného súdu Galanta sp. zn. XXXXX zo dňa 28. 01. 2008, právoplatným dňa 25. 2. 2008, bol zaviazaný prispievať na výživu svojej dcéry XXXXX mesačne sumou 99,58 Eur a na výživu svojej dcéry XXXXX mesačne sumou 66,39 Eur k rukám ich matky XXXXX, nar. XXXXX trvale bytom Šintava XXXXX vždy do 15-teho dňa v mesiaci vopred, pričom si túto svoju vyživovaciu povinnosť riadne neplnil, čím mu za obdobie od mesiaca september 2012 do mesiaca apríl 2013 vznikol dlh na výživnom vo výške 1433,76 Eur,  

lebo zanikla trestnosť činu

Odôvodnenie:
Uznesením policajta Obvodného oddelenia Policajného zboru XXXXX sp. zn. ORP-XXXXX zo dňa 22.2.2013 bolo podľa § 199 ods. Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX za prečin zanedbanie povinnej výživy podľa § 207 ods. 1Tr. zák. na tom skutkovom základe, ako je uvedené vo výrokovej časti uznesenia. 

Počas skráteného vyšetrovania boli vo veci vypočutí: obvinený XXXXX a svedkyňa – poškodená XXXXX a XXXXX   

Obvinený vo svojej výpovedi uviedol, že je pravdou, že na svoje dcéry XXXXX neplatil výživné tak, ako mu to bolo kladené za vinu uznesením o vznesení obvinenia. Svoj nedoplatok na výživnom však chce splniť dodatočne. 

Svedkyňa – poškodená XXXXX vo svojej výpovedi potvrdila neplnenie výživného obvineným. Zároveň uviedla, že na dcéry XXXXX neplnenie výživného obvineným nemalo trvalo nepriaznivé následky.  
	Do vyšetrovacieho spisu bola založená fotokópia poštovej poukážky o o zaplatení zameškaného výživného obvineným za obdobie od mesiaca september 2012 do mesiaca apríl 2013 vrátene vo výške 1433,76 Eur. (č.l. 31 vyšetrovacieho spisu).  

	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

                Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

                Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        

Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho dcéry XXXXX trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor